La programació cultural de l'Any Joaquín Rodrigo culmina amb l'obra de teatre 'Rodrigo, querido maestro'
28 de maig 2025

L'Associació Cultural Passió per Sagunt escenificarà l'obra de teatre _Rodrigo, querido maestro_, escrita i dirigida per la dramaturga Amparo Vayá. Amb esta representació culmina la programació organitzada per la Regidoria de Cultura de l'Ajuntament de Sagunt per a celebrar l'Any Joaquín Rodrigo (2024-2025).

L'auditori Joaquín Rodrigo acollirà l'obra de teatre sobre la vida del compositor universal d'origen saguntí el divendres 30 de maig a les 20.30 hores, així com el dissabte 31 a les 20 hores. L'accés serà gratuït fins a completar l'aforament de la sala, però les persones interessades a gaudir de l'obra han de reservar el seu seient en [servientradas.com](https://www.servientradas.com/index.html?queueittoken=e_morosycristianoselda~q_e6103fca-0b26-4acf-affc-b6f0c2f8b5ce~ts_1748330304~ce_true~rt_safetynet~h_acd841fbf861dec7790f0e129ea0b56dc1bbe0ef8fdfbf23c04169f5fd606219).

La regidora de Cultura, Ana María Quesada, ha manifestat que este és l'últim acte de la programació cultural i educativa de l'Any Joaquín Rodrigo: "Gaudirem durant dos dies de la representació de l'obra de teatre _Rodrigo, querido maestro_ a càrrec de Passió per Sagunt. Als qui encara no l'heu vista vos recomane que no vos la perdeu perquè ens contaran la vida del mestre des d'una perspectiva nova i aprendrem més sobre la seua obra musical”.

Tal com es detalla des de Passió per Sagunt, _Rodrigo, querido maestro_ és un recorregut per l'apassionant vida d'un home que va lluitar contra vent i marea per a aconseguir els seus somnis: “És una oportunitat per a conéixer la vida i obra del saguntí Joaquín Rodrigo, el músic i compositor espanyol més escoltat de tots els temps”.

![](/media/zcbd5llb/cartel-rodrigo-2025_c.jpg?width=341&height=483&mode=max)

*   [](http://www.facebook.com/sharer.php?u=https://aytosagunto.es/va/actualitat/2025-05-28-la-programacio-cultural-de-l-any-joaquin-rodrigo-culmina-amb-l-obra-de-teatre-rodrigo-querido-maestro/ "Facebook")
*   [](http://twitter.com/share?url=https://aytosagunto.es/va/actualitat/2025-05-28-la-programacio-cultural-de-l-any-joaquin-rodrigo-culmina-amb-l-obra-de-teatre-rodrigo-querido-maestro/ "Twitter")
*   [](https://www.linkedin.com/shareArticle?url=https://aytosagunto.es/va/actualitat/2025-05-28-la-programacio-cultural-de-l-any-joaquin-rodrigo-culmina-amb-l-obra-de-teatre-rodrigo-querido-maestro/ "Linked In")
*   [](mailto:?body=https://aytosagunto.es/va/actualitat/2025-05-28-la-programacio-cultural-de-l-any-joaquin-rodrigo-culmina-amb-l-obra-de-teatre-rodrigo-querido-maestro/)